S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	Bc. Peter Brodniansky	
Pracovisko:	Ústav informácií a prognóz školstva	
Pracovné zaradenie:	odborný zamestnanec	
Znalosť jazykov:	angličtina	

2. Zahraničná pracovná cesta:
Štát:	Luxembourg	
Mesto:	Luxembourg	
Vykonaná v dňoch:	11.12. až 14. 12. 2011	
Prijímajúca organizácia:	EUROPEAN COMMISSION EUROSTAT
Directoriate F: Social Statistics a Information Society
Unit F-4: Education science and cultuire statiscs	
Účel cesty:	Účasť na mítingu „Workshop on the implementation of ISCED 2011 in EU statistics“	
Spôsob financovania:	ÚIPŠ + EUROSTAT	

3. Rámcový program pobytu: 
11. 12. 2011 		   – prílet do Luxembourgu, ubytovanie
12. 12 - 13.12. 2011   – workshop EUROSTAT-u o implementácii ISCED-u 2011 do                         
                                      štatistík EÚ 
14. 12. 2011 		    – odlet z Luxembourgu

4. Stručný priebeh rokovaní, resp. študijného pobytu:
Workshop bol zameraný na otázky týkajúce sa implementácie ISCED-u 2011 v štatistikách EÚ, a to najmä na aktualizáciu údajov, nástroje zberu dát (UOE a prieskum o domácnostiach) a súvisiace metadáta (ISCED mapovanie). Výsledkom semináru je súbor odporúčaní pre revidované nástroje zberu dát, ktoré budú potvrdené národnými koordinátormi ETS a následne vedúcimi stretnutí o sociálnych štatistikách v marci a septembri 2012.

Pondelok 12.12.2011
9:30 – 10:15
-	Zahájenie workshopu
-	Nastolenie tém workshopu – EUROSTAT
-	Aktualizácia ISCED-u 2011 - UNESCO 
-	Spätná väzba z rokovaní pracovných skupín LSO a INES – OECD
 10:15 – 12:30
-	Implementácia ISCED-u 2011
Plán pre začlenenie ISCED-u 2011 do zdrojov EÚ 
-	Vplyv ISCED-u 2011 na hlavné indikátori EÚ 
Študenti, ktorí sa rozhodli ukončiť štúdium a odbornú prípravu predčasne, t.z. percentuálny podiel populácie vo veku 18-24 rokov, ktorí dosiahli maximálne nižšie sekundárne vzdelanie a sú bez ďalšieho vzdelania alebo odbornej prípravy. 
Ukončenie terciárneho vzdelania podľa pohlavia, vekovej skupiny 30-34 ročných: percento populácie vo veku 30-34 rokov, ktorí úspešne ukončili terciárne  vzdelanie. 

-	Smernice na meranie úrovne dosiahnutého vzdelania 
            Pokyny pre prieskumy o domácnostiach, vrátane prieskumu o pracovných silách v EÚ 
ISCED 2011 - § 61: Úspešné ukončenie všetkých programov na úrovni ISCED 2 a 3, ktoré neumožňujú prístup k programom na vyššej úrovni ISCED (čo v prípade úrovne ISCED 3 je úroveň ISCED 5, 6 a 7) je považované za úroveň ukončenia alebo čiastočného ukončenia úrovne v prípade, že program spĺňa tieto kritériá: 
• program má trvanie v dĺžke minimálne 2 roky štúdia na danej úrovni ISCED-u,  
• celková dĺžka od začiatku úrovne ISCED 1 je spolu s úrovňou ISCED 2 najmenej 8                                          rokov a s ISCED 3, 11 rokov.
Úspešné absolvovanie kratších programov na oboch  úrovniach ISCED je považované iba za úspešné dokončenie programu. 
14.00-17.30
-    Revidované UOE 
Druhá časť workshopu bola venovaná zberu dát UOE. 
-	Hlavné otázky 

• EUROSTAT a ostatní spracovatelia dát UOE otvorili diskusiu. EUROSTAT načrtol svoje hlavné priority ohľadne užívateľských potrieb pre prácu s dátami UOE a možnosti predvídania zásadných zmien v nástrojoch zberu týchto dát (zníženie počtu tabuliek a zefektívnenie procesu tvorby dát). 

-	Revízia metodiky UOE 

• Rozšírenie pokrytia ISCED 0 o vekové skupiny 0-2 ročných, začlenených do programov výchovy v rannom detstve. 
• Oddeliť identifikáciu žiakov so špeciálnymi potrebami vo vzdelávaní. 

Poznámka:
Po tomto bode sa účastníci workshopu rozdelili do skupín, ja som sa zúčastnil diskusie o zbere dát UOE pre rok 2014.

-	Pre zber dát UOE za rok 2014 odzneli nasledovné návrhy členov podskupiny:

• Voliteľné tabuľky by mohli byť vylúčené
• ISCED 0 až 4 a ISCED 5 až 8 by sa mohli zlúčiť
• Nie vo všetkých krajinách existuje vzdelávanie v rannom detstve a aj v tých kde existuje, nie všade sa vykazujú o ňom dáta. Preto sa mohli tieto údaje zaradiť medzi voliteľné alebo neformálne vzdelávanie.
• Podskupina sa zhodla, že veľkosť triedy nie je relevantná pre politické potreby.
• Demografické tabuľky sa budú posielať priamo do EUROSTAT-u a podskupina upozornila na fakt, že referenčný rok v niektorých krajinách nezačína 1. januára.
• ISCED maping by mal byť povinný.

Utorok 13.12.2011
9.30-10.30 
-	Pokračovanie diskusie v podskupinách z predchádzajúceho dňa
11:00-13:00
-	Prezentácie záverov z diskusií jednotlivých podskupín
14:30-17:00
-	Pokrok v práci v oblasti vzdelávania a odbornej kvalifikácie 
• V niektorých krajinách majú problém s rozdelením inžinierov, nakoľko tento titul nedostávajú len absolventi technických smerov. V tomto smere by mala nastať náprava.
• Bolo navrhnuté, aby sa uskutočnili kroky proti akreditácii v získavaní online degrees v programoch computer science. 
• Programy business and administration  by sa mali rozdeliť a zúžiť.
• Health a Welfare sa rozdelí medzi disciplíny, ktoré poskytujú reálnu zdravotnú starostlivosť a tie, ktoré poskytujú len starostlivosť.

Návrh pre riešenie interdisciplinárnych programov:
Kategória interdisciplinárne programy (88) zahrňuje viac (obyčajne 2) programov vzdelávania, pre ktoré je vyčlenený totožný čas (50% pre každý v prípade, že sa vyskytujú programy 2), alebo takmer totožný čas (v pomere 45-55% a minimálne 45-45). V prípade, že sú zakomponované 3 programy, tak sa časová dávka rozdelí ideálne v pomere 33-33-33 alebo minimálne 30-30-30 %. 
V inom prípade sa pre klasifikáciu programu berie do úvahy dominantný program a kritérium dominancie je vyššia časová dávka ako 55%, prípadne 33%.

-	Revízia Klasifikácie vzdelávacích aktivít 
• Kritériá ISCED-u pre rozdelenie výučby na formálne a neformálne vzdelávanie nie sú dostatočne jasné a z tohto dôvodu boli prijaté návrhy na ich revíziu. Rozsah neformálneho vzdelania zahŕňa : súkromné ​​lekcie, kurzy, semináre a vedenie praktického výcviku v zamestnaní.
• Kritéria pre vedenie praktického výcviku v zamestnaní predstavujú:
-	priamy súvis s pracovnou náplňou a vykonáva sa na pracovisku,
-	plánované obdobie tréningu,
-	prítomnosť učiteľa alebo inštruktora, 
-	je organizovaný zamestnávateľom (alebo na jeho popud), 
-	výcvik je založený na individuálnej praktickej činnosti.
 
5. Prehľad prinesenej dokumentácie a miesto jej uloženia:
Prezentácie jednotlivých bodov programu sa nachádzajú na stránke http://circa.europa.eu/. Na získanie dokumentov je potrebná registrácie a následné schválenie prístupu, takže v prípade záujmu Vám ich pošlem. Kontakt: peter.brodniansky@uips.sk  

6. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.

Súhlasím so zverejnením správy na internete

Správu vypracoval: Bc. Peter Brodniansky		
Dátum: 20.12.2011			

Správu schválil: PaedDr. Roman Baranovič, generálny riaditeľ ÚIPŠ